**29.07.2020**

**Comunicat de presă**

**Examenul național pentru definitivare în învățământ (sesiunea 2020) - rezultate consemnate înainte de contestații, în județul Călărași**

**Potrivit datelor centralizate de Inspectoratul Școlar Județean Călărași, procentul de promovare**(**medii mai mari sau egale cu 8**) **este de** **44,77%**. **Au fost declarați promovați, înainte de înregistrarea și soluționarea eventualelor contestații, 30 de candidați cu medii între 8 și 10. Dintre cei 85 de candidați cu drept de participare la proba scrisă, au fost prezenți 78, 7 candidați au absentat, 11 candidați s-au retras.**

Pentru a fi declarat promovat, un candidat trebuie să obțină minimum media 8, calculată ca medie ponderată a notelor obținute la toate probele de examen, inclusiv proba scrisă. Nota la proba scrisă are o pondere de 70% în calculul mediei finale, care trebuie să fie de cel puțin 8 (opt) pentru promovarea examenului.

**Afișarea primelor rezultate s-a realizat atât la centrele de examen, cât și online, pe site-ul**[**definitivat.edu.ro**](http://definitivat.edu.ro/)**.**

Contestațiile se depun conform calendarului aprobat, la centrele de examen sau pot fi transmise on-line sau pe fax, în zilele de 29 iulie, respectiv 30 iulie, până la ora 12:00. **Rezultatele finale se afișează la centrele de examen și pe site-ul anterior menționat, în data de 4 august 2020.**

Persoanele care nu au promovat examenul se pot prezenta la o nouă sesiune după reluarea, de fiecare dată, anterior susținerii examenului, a stagiului de practică de un an școlar.